En tandklinik er totalt udbrændt og beboere i opgangen på Sjællandsgade 38 er blevet evakueret efter der søndag aften udbrød brand. Branden blev opdaget omkring klokken halv ti søndag aften, og beboerne fandt selv andre steder at bo efter de blev evakueret. Lejlighederne på Sjællandsgade 38 er totalt ubeboelige på grund af røgskader indtil Skaderservice har renset dem senere i dag. Politiet vil foretage tekniske undersøgelser senere i dag, men ifølge vagtchefen ved Nordjyllands Politi så regner man med, at branden er opstået som følge af en elektrisk kortslutning.

Referat:
Der udbrød endnu engang brand i Aalborg i weekenden. Denne gang i en tandklinik, som er totalt udbrændt.